“Голос” проектының катнашучысы «Мин татарча сөйләшәм!» концертында чыгыш ясаячак

	2014 елның 26 апрелендә Казанда тугызынчы тапкыр "Мин татарча сөйләшәм!” акциясе узачак.	 Бауман урамында инде тугызынчы тапкыр уздырылучы “Мир татарча сөйләшәм!” акциясендә Татарстанның иң төп инди-лейблы булган Yummy Music бу ел тагын да күбрәк яңа артистлар һәм яңа стильләр тәкъдим итә. Тере тавыш беркемне дә битараф калдыра алмаячак.

Катнашалар:

Үз эченә төрек көйләрен, татар шигъриятенең һәм заманча биюләрне үз эченә алган Yummy Music Band һәм гаҗәеп Ширин белән Альбина яңа чыгачак пластинкадагы дебютларын бүләк итәчәк.

Azat Sound system Азат Гильмутдинов белән берлектә, этно, джаз, ска һәм татар телен кушып, танылган шагыйрьләрнең шигырьләренә иҗат ителгән җырлары «Emergenza», «Соседний мир» (Украина), Papuca-fest (Словакия) фестивальләрендә, Бөтендөнья джас фестивалендә (Литва) яңгырады.

Беренче каналдан барган “Голос” проектыны катнашучысы, йодля техникасы белән Александр Градскиның үзен таң калдырган Язилә Мөхәммәтова.

Татар такваторының һәм панк-рогының аталары - “Ачы –Таң” төркеме Альберт Исмаил белән руль артында.

Илгиз Шәйхразиев – татарның “моң”ы һәм американнарның соулы арасында баланс булдыручы Вахит районының беренче R’n’B йолдызы.

Казанның тәҗрибәле реперы, культуралы флоу мастеры, татар хип-хоп сәхнәсенең яшь йөрәге - K-RU.

Элеккеге питер пост-панкы, хәзерге казан даркпопы әгъзасы – Рәдиф Кашапов (Vodda).

Иң иронияле проект – урам нео-романтиклары Оскар и КСВ.

Арслана – җырчы, автор-башкаручы, «Болгар радиосы»ның “Яңа дәвер” тапшыруын алып баручы.

Видеоанонс - http://vimeo.com/92781923 (Йолдыз Миңнуллина лирикасы. Ильяс Гафаров, Ильнар Фатихов музыкасы. Режиссер: Ильяс Гафаров. Оператор: Ильсур Загртдинов. Yummy Music, 2014).

Быелгы акция берничә чарадан тора: республика мәктәпләрендә бәйге уздыру, "Татар-дозор" квест-уены, велопробег һәм Бауман урамында гала-концерт.

"Татар дозор-2014" квесты 21 апрель көнне узды. Җиде кешедән торган алты команда алдан билгеләнгән маршрут буенча йөреп, сәүдә нокталарында һәм кафеларда татар теленең кулланылышын тикшерәчәк. Квестның төп максаты – республиканың икетеллелек канунын куллануны контрольдә тоту. Шулай ук элмә такталар, реклама баннерлары, юл күрсәткечләре һәм татар теле кулланылган башка хаталы урыннар фотога төшереләчәк. Квест җиңүчеләре акциянең төп өлешендә бүләкләнәчәк. 
Квест җиңүчеләренә "Вымпелком" ААҖ (Билайн) тәкъдим иткән бүләкләр тапшырылачак. Бу ширкәт соңгы берничә елда чараның төп иганәчеләренең берсе булып тора. Шунысы да кызыклы: "Билайн" элемтә операторы беренчеләрдән булып татар телендә хезмәт күрсәтә башлады.

Оештыручылар акция дәвамында кибетләр, сату нокталары һәм сервис тармакларында татар телен инкарь иткән оешма исемлеклекләре төзелә.

Мәсәлән, былтыргы "Тяжело с татарским" дигән антипремиягә Казан мэриясы һәм Электрон хөкүмәт лаек булды. Быелгы премия лауреаты әлегә сер булып тора. Аның исеме гала-концерт вакытында билгеле булачак.

Чарада катнашыр өчен татар теле һәм мәдәнияте язмышына битараф булмаган кешеләр чакырыла. Фәкать үз көчләребез белән генә, без халкыбызның телен саклап кала алабыз.

Бу акция бернинди шик-шөбһәсез, татар яшьләре тормышында иң зур вакыйга булачак!

Акциянең төп оештыручысы булып Бөтендөнья татар яшьләре форумы һәм ТР фән һәм мәгариф министрлыгы тора.

"Мин татарча сөйләшәм" чарасының оештыручыларга ярдәм итүчеләр – ТР мәдәният министрлыгы, Казан шәһәренең башкарма комитеты, Бөтендөнья татар конгрессы. Чара шулай үк татар халкының ярдәме белән оештырыла.

Чараның мәгълүмати партнерлары:

- “ТНВ” телеканалы;
- “ТНВ-Планета” каналы;
- “Болгар” Радиосы (91,5 FM);
- Татар Радиосы (100,5 FM);
- Татарский музыкальный канал TMTV (tmtv-online.ru);
- "Ялкын" журналы (www.yalkyn.ru);
- Татарская деловая газета еТатар (www.etatar.ru);
- Азатлык Радиосы (www.azatliq.org);
- Татар матбугатының дайджест-порталы “Матбугат.ру”;
- “Islam-portal.ru” сайты (www.islam-portal.ru);
- “Интертат.ру” сайты (www.intertat.ru);
- “Безнең гәҗит”;
- “Ирек мәйданы” газетасы;
- “Гаилә һәм мәктәп” журналы;
Һәм башкалар.
“Мин татарча сөйләшәм!” акциясенең рәсми элемтә операторы – “Билайн” (ОАО “ВымпелКом”).  

Мин татарча сөйләшәм

	№   |  	


